== Ordrupgaards indvielse 14. september 1918 ==
Wilhelm og Henny Hansen købte en stor grund ved [[Ordrup Krat]] tæt på [[Jægersborg Dyrehave]] nord for København. Her lod de fra 1916 til 1918 opføre herskabshjemmet Ordrupgaard ved arkitekt [[Gotfred Tvede]] (1863-1947). Tvedes medhjælper [[Therkel Hjejle]] har dog sat væsentlige fingeraftryk på arkitekturen. Ved samme lejlighed blev den omfattende park anlagt af stadsgartner [[Valdemar Fabricius Hansen]] (1866-1953). Ordrupgaard blev indviet den 14. september 1918 ved en storslået fest, og i indvielsestalen erklærede Wilhelm Hansen, at han ville testamentere samlingen til den danske stat.
Kultur Kulturhistorie Foreninger Organisationer